

XXI. évfolyam 2. szám - 2020. augusztus 27.

Tisztelt Tagtársunk!

A koronavírus helyzet miatt évi rendes közgyűlésünket nem tudtuk megtartani a tervezett időpontban, március 27-én. Az akkori közgyűlésre kiküldtük a 2019. évi beszámolónkat, a választmányi és a gazdálkodási beszámolókat, valamint a 2020. évi tervünket és a hozzá tartozó költségvetés-tervezetet.

**Évi rendes közgyűlésünket 2020. szeptember 11-én, pénteken 15 órakor tartjuk meg a könyvtárban.**

E Hírlevelünk már csak a módosított éves programtervet, költségvetést tartalmazza.

**Programjaink 2020. március 6-áig a tervezettek szerint valósultak meg:**

**Január 11.** Részt vettünk és koszorúztunk a **doni áttörés 76. évfordulója** emlékére az Öreglaktanyánál tartott megemlékezésen.

**Január 22.** A magyar kultúra napja alkalmából **Himnusz-mondó verseny**t szerveztünk az általános iskolák 7-8. osztályos tanulói számára.

**Február 5. Móra felolvasódélután** Móra Ferenc Könyes könyv (1920) című kötetéből, a Móra Ferenc Közművelődési Egyesület, a Móra Ferenc Társaság és a Nyugdíjas Pedagógus Klub tagjainak részvételével a Hattyúházban. Szervező: Kapus Béláné.

A **Falusi Krónika olvasókörök találkozó**ján - melynek szervezője Fekete Beatrix, a Nemzeti Művelődési Intézet megyei igazgatója - egyesületünk vezetősége adta a zsűrit.

**Február 6. Móra-felolvasónap** az általános iskolás tanulók részvételével.Szervező: Kállainé Vereb Mária.

**Február 7.** Koszorúzás Móra Ferenc Daru utcai szobránál.

**Február** **13.** A házasság hete alkalmából Bálint-napi népszokásokról tartott előadást **Mészáros Márta** néprajzkutató a könyvtárban.

**Február 28. Wass Albert-est**ettartottunka Hattyúházban. A funtineli boszorkány című Wass Albert-film vetítése. Az est vendége Poór István, a film rendezője volt. Koszorúztunk a Wass Albert-emléktáblánál a Hattyúházban.

**Március 6. Holló László tiszteletére koszorút** **helyeztünk el** a művész Petőfi téri szobránál.

**A március 27-étől június 3-ig tartó időszakban tervezett programok a koronavírus helyzet miatt nem valósulhattak meg, elmaradtak:**

**Március 27. A Móra Ferenc Közművelődési Egyesület évi rendes közgyűlése a Hattyúházban.**

**Április 6.** Részt veszünk a **Fekete Pál emlékverseny** zsűrijében.

**Április 18**. **Tavaszi virágünnep programjai** keretében árusítjuk helytörténeti kiadványainkat.

**Április 23**. **A Madách-leszármazottak sorsa Trianon után** (különös tekintettel a Félegyházán elhunyt Kuchinka Vilmosra). **Mayer Lászlóné** és **Mayer László** előadása.

**Április 25.** 110 éve született és 30 éve hunyt el **Solti Károly.** Ünnepi megemlékezés szülőházánál, tartja **Kapus Béláné**, majd

emlékest a Móra Ferenc Művelődési Központban.

**Május 21. 200 éve épült fel a Hattyúház. Fekete Beatrix** elnökhelyettes előadása.

**Június 3.** A Csongrádi Versmondók Köre trianoni emlékműsora.

---

**Július 17. Móra Ferenc** születésének 141. évfordulója alkalmából koszorút helyeztünk el a Móra Ferenc Emlékháznál.

**Július 31. Petőfi Sándor** halálának évfordulója tiszteletére koszorúztunk a Petőfi-szobornál.

**Augusztus 18.** A **Fehér iskola-tábla felavatására** a piac bejáratánál került sor. Kezdeményezője dr. Tarjányi József.

**Augusztus 19-én,** államalapításunk ünnepe alkalmából egyesületünk örökös tiszteletbeli elnöke, Laczkóné dr. Szabó Klára Kiskunfélegyháza városi díszpolgára címet kapott.

Gratulálunk!

**További programtervek:**

**Szeptember 3. Kovács Ferenc Zoltán** (Kovács Ferenc szobrászművész fia) koncertje a könyvtár udvarában.

**Szeptember 18. A X. Virágos felhívás eredményhirdetése** a Hattyúház udvarában.

**Október 10.** Az egyesületünk által meghirdetett rajzpályázat eredményhirdetése. Téma: **a Hattyúház, a mi könyvtárunk.**

**Október 14.** Koszorút helyezünk el Fekete Pál felsőtemetői sírjánál halálának 25. évfordulója tiszteletére.

**Október 20**. **200 éve épült fel a Hattyúház. Fekete Beatrix** elnökhelyettes előadása. Dr. Tarjányi József kezdeményezésére a Hattyúház belső udvarában felavatjuk Hunyadi László Petőfi-domborművét.

**Október 29**. 130 éve született **Móra László**. **Kapus Béláné** összeállítása - Volt egyszer egy ország - Móra László és Trianon címmel.

**Október vége, november eleje Temetőkerti séta** a Kiskun Múzeum Baráti Köre és egyesületünk szervezésében két temetőnkben – elmarad.

**November 7.** 110 éve született és 30 éve hunyt el **Solti Károly.** Ünnepi megemlékezés szülőházánál, tartja **Kapus Béláné**, majd emlékest a Móra Művelődési Központban – elmarad.

**December 31. Koszorúzás Petőfi Sándor** születésének 198. évfordulóján. Irodalmi délelőtt a könyvtárban.

**2020. június 12-re tervezett pozsonyi kirándulásunk 2021-ben valósulhat meg.**

**Egyéb tevékenységek**

- Az egyesület **Irodalmi szekció**ja Kapus Béláné vezetésével új kiadvány megjelentetésén dolgozik.

- A **Könyvek klubja olvasókör** tagjai havonta egy alkalommal a könyvtárban találkoznak.

- Újra megjelentetjük a **Petőfi- és Móra-séta** (2021-ben) kiadványokat.

- Kezdeményeztük városunk díszpolgára, **Holló László és családja** síremlékének felújítását.

- Részt veszünk a városi **temetői munkacsoport** munkájában.

- Folytatódnak **a Félegyházáról indultak** helytörténeti beszélgetések **dr. Tarjányi József** vezetésével a könyvtár szervezésében.

Egyesületünk javaslatára **Magyari Bélá**ról nevezi el az önkormányzat a Horváth Zoltán utca és Dózsa György utcai parkot. Határidő: dec. 31.

**Költségtervezet a 2020. évi programokhoz**

**Várható bevételi források ezer Ft-ban**

Tagdíjak                               120E

NAV 1%                                50E

Pályázat                                480E

Kiadvány értékesítés             50E

2019. évi meglévő            4.233E

**ÖSSZESEN:                 4.933E**

**Várható kiadások:**

Irodaszer, nyomtatvány         100E

Postaköltség                           30E

Nyomdaköltség                     200E

Koszorú, virág                       70E

Ügyviteli szolg.                120E

Anyag jellegű kiadás 200E

Bankköltség                           20 E

Tartalék                             4.193 E

**ÖSSZESEN:               4.933E**

**FELHÍVÁS TAGJAINKHOZ!**  
Tagdíját kérjük szíveskedjen rendezni a közgyűlésen**. Az 1000.- Ft-os összeget befizetheti az egyesület számlájára vagy személyesen a könyvtárban.**

Kedves Tagtársaink!

**Egyesületünk közhasznú szervezet, ezt csak akkor tarthatja meg, ha évi bevétele eléri az egymillió forintot**. Eddig ezt általában tudtuk teljesíteni. Ebben az évben azonban a helyi önkormányzat - a koronavírus járvány miatt - nem tudta támogatni a civil szervezeteket, így egyesületünket sem. Ezért arra kérjük tagjainkat, hogy **vásárolják az egyesületünk által kiadott kiadványokat,** pl. Kiskunfélegyháza díszpolgárai, Móra István Versek I-II. kötet, Petőfi félegyházi kutatói, Út menti keresztek. **Ezek az igényes kötetek szép ajándékok lehetnek ismerőseink, rokonaink számára.** Keressék a városi könyvtárban és egyesületi rendezvényeinken.

**Kézirat gyanánt.  
Kiadja: a Móra Ferenc Közművelődési Egyesület Kiskunfélegyháza, Szent János tér 9.**

**Összeállította: Fekete Beatrix elnökhelyettes**

**Lektorálta: Kállainé Vereb Mária ügyvezető elnök**

**Felelős kiadó: Kapus Béláné elnök**

**Készült 100** **példányban** a NEA-KK-20-O-V-0302 sz. pályázat támogatásával a Patyi Papírbolt sokszorosítóján.